**Generalforsamling i Badminton**

**Den 15. maj 2024**

**I Idrætshallens mødelokale**

Dagsorden:

1. valg af dirigent
2. valg af stemmetæller
3. aflæggelse og godkendelse af beretning
4. aflæggelse og godkendelse af regnskab
5. fremlæggelse af budget
6. behandling af indkomne forslag
7. Valg af bestyrelse, herunder valg af formand
8. valg af mindst 1 suppleant
9. Valg af revisor og revisorsuppleant
10. Eventuelt.

Referat:

1. valg af dirigent

Indstilling af Ole Egebjerg – vedtaget

Dirigenten konstaterer at indkaldelse til generalforsamling er sket rettidigt.

(referent ved mødet er Bent Buch)

1. valg af stemmetæller - (besluttes senere såfremt der måtte være behov herfor)
2. aflæggelse og godkendelse af beretning

Henrik Gundsø fremlagde formandens og bestyrelsens beretning: sidste års generalforsamling førte til en helt ny bestyrelse inkl. suppleanter, og alle har været aktive i bestyrelsens arbejde. I februar blev det oplyst, at formanden ikke ønskede genvalg, efter en periode som formand på 4 år. Formanden gav udtryk for stor tiltro til den nye bestyrelse.

Det blev konstateret, at årets budget har været overholdt.

Medlemsmæssigt kan det konstateres, at der er sket en samlet mindre nedgang. 60+ afdelingen udgør den største andel.

Børnehold også uændret antal med hjælp fra en træner på 15 år, men denne kan ikke fortsætte grundet andre planer. Der vil derfor være behov for at overveje den fremtidige håndtering af børneholdet. Formanden gav udtryk for tilfredshed med ungdomstræneren og også bistanden for arbejdet ved Sille Arndt Hansen.

Der har været deltagelse i turneringer, hvor et af holdene vandt puljen.

Organisering i 60+ holdet forekommer at fungere tilfredsstillende. Der blev givet en særlig tak for indsatsen til bl.a. Peter Kongsbak og andre for arbejde.

Formanden omtalte også forløbet, hvor Peter Kongsbak blev indlagt og gav udtryk for tilfredshed med forløbet.

Baneudlejning stort set uændret i forhold til sidste år, derfor er der ansøgt om uændret antal baner for næste sæson. Det overvejes at lægge ledige baner ud til et bredere publikum for at tiltrække brugere og derved generere en indtægt.

Børnetræning nærmere behandling under punkt 6

Formanden anførte afslutningsvis, at den nye formand og bestyrelse vil være velkomne til at tage kontakt for at får råd og vejledning om de opgaver, som formandsposten indebærer.

(formandens og bestyrelsens beretning vedlægges i sin helhed).

Efter beretningen var der lejlighed til spørgsmål og bemærkninger:

Der var spørgsmål vedrørende deltagelse i EIF. Henrik Gundsø oplyste, at formanden kan deltage, men det vil også være muligt at lade en anden repræsentant deltage. I EBIC indgår formanden som del af repræsentantskabet. 8 repræsentanter fra EIF og 7 fra EBIC.

Der blev givet udtryk for tilfredshed med relationen til EBIC. Henrik Gundsø anførte, at netop vandrehjemmet mv. bidrager væsentligt til den gode økonomi i EBIC.

Der var ikke yderligere bemærkninger og beretningen blev godkendt.

1. aflæggelse og godkendelse af regnskab

Ebbe Støvring (kasserer): oplyste, at regnskab er sendt ud vedr. perioden 1.5.2023 – 30.04.2024. Gennemgik indtægter, hvor niveauet stort set svarer til sidste år. Gennemgik udgifter, hvor halleje har været en del større end sidste år. Det blev anført, at der var nye udgifter til spilledrager og højere udgifter til mødeaktiviteter. Der er et underskud på 210 kr., hvilket er mindre end sidste år.

Der blev stillet spørgsmål til det væsentligt ændrede niveau for halleje. Ebbe Støvring fandt det uklart, om dette har sammenhæng med afholdelse af stævner. Syddjurs sender regning til den afholdende forening, men uden nærmere specifikation. Steen Kryger vil undersøge, om halleje ved afholdelse af stævner indgår i den samlede regning.

Sille Arndt Hansen oplyste, at der arbejdes på et samarbejde med WannerSport med henblik på formidling af udlejning af ledige baner.

Det blev anført, at de deltagende klubber ikke alle gennemfører en hjemlig turnering. Udgiftstrykket vil derfor være forskelligt klubberne imellem. Henrik Gundsø m.fl. drøftede mulighed for at etablere et særligt system til håndtering heraf med hensyn til fælles fordeling af udgifterne.

Ebbe Støvring oplyste afslutningsvist, at aktiver indeholder en egenkapital på 66.207,90 kr.

Der var ikke yderligere bemærkninger og regnskabet blev godkendt

1. fremlæggelse af budget

Budgetforslag for den kommende sæson blev fremlagt til orientering ved Ebbe Støvring, oplæg lægger op til balance mellem udgifter og indtægter på niveau med indtægter og udgifter i den forløbne sæson.

1. behandling af indkomne forslag

Forslag fra bestyrelsen vedrørende børnetræning ved Helle Skejø, som oplyste, at der er vanskeligt at finde ny børnetræner. Det blev derfor foreslået, at aktive medlemmer kunne varetage opgaven. Helle Skejø var indstillet på at hjælpe, men efterspørger andre med større kompetencer til at bistå med arbejdet. Oplyste, at Christian Haubuf har være indstillet på at hjælpe, og vil efterfølgende søge at få dette endeligt bekræftet hos Christian Haubuf. Der blev efterlyst andre til at hjælpe, også når det drejer sig om undervisning. Alternativt vil det være nødvendigt at hyre en professionel eller finde transport til en træner fra Tirstrup efterskole, såfremt der skulle være en elev, som kunne være interesseret. Hvis der ikke findes en løsning, vil det medføre, at børneholdet vil blive lukket.

Det blev bemærket, at forældreindsatsen har været næsten usynlig. Det er samtidig konstateret, at der ofte ikke er forældre til stede under træningen. De særlige forhold bør gøres klare for forældrene. Steen Kryger og Ole Egebjerg gave tilsagn om at bistå som suppleanter ved arbejdet.

1. Valg af bestyrelse, herunder valg af formand

Henrik oplyste, at Bent Buch, Steen Kryger og Sille Arndt Hansen er medlemmer af bestyrelsen og ikke er på valg dette år. Det blev oplyst, at er Helle Kryger villig til genvalg. Bestyrelsen kan bestå af 3 – 5 medlemmer. Helle Skejø oplyste, at hun var indstillet på at varetage næstformandsposten, hvis Sille Arndt Hansen vil varetage formandsposten, hvilket Sille bekræftede. Samtidigt blev det understreget, at vil blive vigtigt at uddelegere i nødvendigt omfang og sende suppleant i stedet for formanden. Også vigtigt at huske på, at DGI kan bistå i særlige situationer.

Sille Arndt Hansen blev valgt som formand

Helle Skejø blev genvalgt som medlem af bestyrelsen for en 2-årig periode

Som nyt medlem af bestyrelsen blev Brent Russell valgt for 1-årig periode.

1. valg af mindst 1 suppleant

Jan Gylling fortsætter som suppleant. Kim Marling blev valgt som anden suppleant.

1. Valg af revisor og revisorsuppleant

Revisor genvalgt. Revisorsuppleant afventer eventuelt behov.

1. Eventuelt.

Der blev overrakt en erkendtlighed til Henrik Gundsø som tak for indsatsen som formand.

Indlæg ved Ebbe Støvring vedrørende vanskelighederne i små frivillige foreninger især som følge af hvidvaskreglerne og vigtigheden af indsatsen fra de frivillige.

På forespørgsel tilkendegav Peter Kongsbak fortsat at være indstillet på at stå for boldene og opstrengning.

Som ny formand takkede Sille Arndt Hansen alle for god ro og orden.